49. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 45829/Α.161 της 2 Απρ./17 Μαΐου  1966 (ΦΕΚ Β' 309) Περί καθορισμού εξεταστικών περιόδων, πτυχιακών εξετάσεων των απολυομένων μαθητών εκ των Κατωτέρων και Μέσων Τεχνικών και Επαγγελματικών Σχολών. Έχοντες υπ' όψει: 1)Το Ν.Δ. 1097/1942 "περί τροποποιήσεως και συμπληρώσεως διατάξεών τινων περί Επαγγελματικής Εκπαιδεύσεως, 2)το άρθρ. 4 του Ν.Δ. 2628/1953 "περί κυρώσεως νομοθετημάτων περιόδου ξενικής κατοχής κλπ. και 3)το Ν.Δ. 3973/1959 "περί ενοποιήσεως και συντονισμού της Διοικήσεως της Επαγγελματικής Εκπαιδεύσεως", αποφασίζομεν: Τροποποιούντες τας υπ' αριθ. 50332/ 9.7.1954,48381/16.6.1956, 54165/6.8.1956 και 52300/28.6. 1958 αποφάσεις μας, ως προς τας  εξεταστικάς    περιόδους    των    πτυχιακών   εξετά(Αντί της σελ. 444,29(α) Σελ. 444,29(β) 298 - 075 Τεχνικές και Επαγγελματικές Σχολές Μέσης Εκπαίδευσης 32.Ε.α.48-49 σεων των απολυομένων μαθητών εκ των Κατωτέρων και Μέσων Ιδιωτικών Τεχνικών και Επαγγελματικών Σχολών, αρμοδιότητος Υπουργείου Παιδείας, ορίζομεν τα κάτωθι: 1.Εξεταστικαί περίοδοι, καθ' ας οι απολυόμενοι μαθηταί εκ των Κατωτέρων και Μέσων Τεχνικών και Επαγγελματικών Σχολών, δύνανται να προσέλθουν δια πτυχιακάς εξετάσεις ενώπιον των ειδικών εξεταστικών ή Εποπτικών Επιτροπών, ορίζονται τρεις καθ' έκαστον σχολικόν έτος, ήτοι α)του Ιουλίου, β)του Οκτωβρίου και γ)του Μαρτίου, εφ' όσον ο αριθμός των προς εξέτασιν μαθητών της περιόδου ταύτης (Μαρτίου) δικαιολογεί την συγκρότησιν Ειδικών Εξεταστικών Επιτροπών πτυχιακών εξετάσεων κατά την κρίσιν της αρμοδίας Δ/σεως της Γενικής Δ/νσεως Επαγγελματικής Εκπαιδεύσεως. 2.Ως βαθμολογία εκάστου εξεταζομένου μαθήματος λογίζεται ο μέσος όρος της βαθμολογίας των ειδικών εξεταστών. 3.Βαθμολογική βάσις κατά τας πτυχιακάς εξετάσεις δι' έκαστον μάθημα ορίζεται ο αριθμός 10. Γενική δε βαθμολογία είναι ο μέσος όρος της βαθμολογίας των ως άνω οριζομένων δι' έκαστον των κατά τας εξετάσεις ταύτας εξεταζομένων μαθημάτων. 4.Ο εξεταζόμενος, ίνα θεωρηθή επιτυχών κατά τας πτυχιακάς εξετάσεις δέον να τύχη εις έκαστον μάθημα της βαθμολογικής βάσεως. Ο προσελθών το πρώτον εις τας εξετάσεις ταύτας και υστερήσας κατά 2 το πολύ μονάδας εις έν μόνον μάθημα θεωρείται επιτυχών, εφ' όσον συγκεντρώνει την γενικήν βαθμολογικήν βάσιν. 5.Εις α μαθήματα υπελείφθη της βαθμολογικής βάσεως ο εξεταζόμενος παραπέμπεται εις επανεξέτασιν των μαθημάτων τούτων εις 3 εισέτι εξεταστικάς περιόδους εντός τριετίας από της παραπομπής του. Εφ' όσον κατά τας εξετάσεις τας προβλεπομένας υπό της παραγράφου ταύτης, δεν προσέλθουν οι υποψήφιοι λόγω στρατεύσεως ή λόγω σοβαράς ασθενείας παραταθείσης πλέον του έτους ή λόγω αποδημίας εις το Εξωτερικόν πλέον του έτους, δύναται να συνεχίσουν τας εξετάσεις των προς συμπλήρωσιν των ανωτέρω εξεταστικών περιόδων, εντός διετίας το βραδύτερον από της εκλείψεως των λόγων της μη προσελεύσεώς των εις τας οριζομένας εξεταστικάς περιόδους. Ως δικαιολογητικά προσελεύσεως εις τας εν λόγω εξετάσεις, δέον οι ενδιαφερόμενοι των ανωτέρω περιπτώσεων να υποβάλουν δια της Σχολής, εξ ης απελύθησαν προς την οικείαν Εξεταστικήν ή Εποπτικήν Επιτροπήν κατά περίπτωσιν τα κάτωθι: α)Οι στρατευθέντες πιστοποιητικόν στρατολογικού γραφείου περί του χρόνου παραμονής των εις τον στρατόν, β)οι ασθενείς πιστοποιητικόν του Νοσοκομείου ή Κλινικής ένθα ενοσηλεύθησαν ή ένορκον βεβαίωσιν ενώπιον του Ειρηνοδικείου του οίκοι θεράποντος ιατρού και γ)οι λόγω αποδημίας βεβαίωσιν της Διευθύνσεως Αλλοδαπών. Σελ. 444,30(β) 298 - 076 6.Κατά την επανεξέτασιν της ανωτέρω παρ. 5 της παρούσης δια να θεωρηθή επιτυχών ο εξεταζόμενος δέον να τύχη εις έκαστον εξεταζόμενον μάθημα της βαθμολογικής βάσεως. 7.Μετά την πάροδον της υπό της ανωτέρω παρ. 5 οριζομένης προθεσμίας από της παραπομπής ή εις περίπτωσιν κατά την οποίαν ο εξεταζόμενος αποτύχη έστω και εις έν μάθημα κατά την τελευταίαν εξεταστικήν περίοδον της ανωτέρω προθεσμίας θεωρείται απορριφθείς ανεξαρτήτως εάν εγένετο ή ου χρήσις απασών των οριζομένων εξεταστικών περιόδων υπό του εξεταζομένου εντός της προβλεπομένης προθεσμίας. 8.Ο κατά τα ανωτέρω απορριπτόμενος μαθητής επιτρέπεται να προσέλθη εις νέαν εξέτασιν άπαξ εντός μιας εκ των τριών επομένων από της απορρίψεώς του εξεταστικών περιόδων επί πάντων των μαθημάτων. Ο εξεταζόμενος της περιπτώσεως ταύτης μαθητής, ίνα θεωρηθή επιτυχών δέον να τύχη εις έκαστον μάθημα της βαθμολογικής βάσεως. Ο απορριπτόμενος και εις την εξέτασιν ταύτην δύναται να εγγραφή εκ νέου εις την τελευταίαν τάξιν του Εκπαιδευτικού Τμήματος εξ ου απελύθη οιασδήποτε Ιδιωτικής Σχολής της αρμοδιότητος του Υπουργείου Παιδείας, υποχρεούμενος να επαναλάβη τα μαθήματα της τάξεως ταύτης. Η εγγραφή ενεργείται βάσει του αποδεικτικού αποτελεσμάτων της περιπτώσεως ταύτης. 9.Μαθηταί παρελθόντων ετών, οι το πρώτον προσερχόμενοι, δια πτυχιακάς εξετάσεις ενώπιον της οικείας εξεταστικής ή εποπτικής Επιτροπής, ως και οι παραπεμφθέντες δι' επανεξέτασιν τοιούτοι, εξετάζονται εις τα αυτά μαθήματα εις α και οι τακτικοί μαθηταί. Οι ανωτέρω μαθηταί δέον να υποβάλουν κατά περίπτωσιν δια της Σχολής, εξ ης απελύθησαν, εις την οικείαν Εξεταστικήν ή Εποπτικήν Επιτροπήν πιστοποιητικόν ή αποδεικτικόν απολύσεως ή αποδεικτικόν αποτελεσμάτων. 10.Οι προσερχόμενοι δια πτυχιακάς εξετάσεις μαθηταί θα εξετάζωνται ενώπιον της οικείας Εξεταστικής ή Εποπτικής Επιτροπής της Σχολής εξ ης απελύθησαν. Εξέτασις ενώπιον ετέρας Επιτροπής επιτρέπεται μόνον εις εξαιρετικάς περιπτώσεις, κατόπιν προηγουμένης εγκρίσεως της Γενικής Δ/νσεως Επαγγελματικής Εκπαιδεύσεως, αιτήσει του ενδιαφερομένου. Εις πάσαν άλλην περίπτωσιν η εξέτασις θεωρείται ως μη γενομένη, τα αποτελέσματα δε ταύτης είναι άκυρα. Κατά τα λοιπά ισχύουν αι προγενέστεραι αποφάσεις μας. Η παρούσα δημοσιευθήτω δια της Εφημερίδος της Κυβερνήσεως. 32.Ε.α.49 Τεχνικές και Επαγγελματικές Σχολές Μέσης Εκπαίδευσης 